# Nyhedsbrev 1-2025

Nu er de første 3 måneder gået af 2025.

I januar havde vi en stand i Øksnehallen, hvor vi var 14 fra KIG, vi fik delt 2,5 kg. chokolade, 10 poser gulerødder og ca. 250 brochure ud, alle hyggede sig så tak til dem, der deltog.

I marts afholdt vi vores årlige generalforsamling med spisning i Sundbyøsterhallens cafe. På nær 1 hold var alle holdene repræsenteret.

Referatet kan ses på forsiden af vores hjemmeside.

I forbindelse med ønske på generalforsamlingen har vi arbejdet på et skriv om KIG, dette kan også findes på vores hjemmeside under fanen **OM OS**.

Vores samarbejde med Center for Lungesygdomme forsætter til udgangen af 2025. Sideløbende samarbejder vi med brobyggerne i Sundhedshusene.

Vi har mange hold, der er ved at være fyldt op, og på et enkelt hold er der venteliste. Vi skal dog have fyldt op i Sundhedshusene på Amager, Nørrebro, Vesterbro og mandagsholdet i Vanløse. Prismes tidlige hold tirsdag morgen mangler også deltagere.

Der er åbnet op for at nye deltagere, der vil prøve os af, kan tilmelde sig en prøvetime. Det er den letteste måde, så får instruktørerne direkte besked.

Inge fra bestyrelsen og som er instruktør i Prismen har gåture hver mandag kl. 10 på Fælleden, mødested DR-byens metro se mere på hjemmesiden.

Når der kommer nye deltagere, så tag godt imod dem, udpeg en på holdet, som kan være mentor i det første stykke tid. Vores forening accepterer ikke voksenmobning, og instruktørerne må meget gerne være opmærksom på dette og evt. tage fat i en af os fra bestyrelsen.

**Den 5. maj kl. 13-15** er der Forenings Bazar i Sundhedshuset på Vesterbro, her deltager et par stykker fra bestyrelsen, men ellers kom forbi og se, hvad der kan tilbydes.

**Sommerferie** for alle hold med sidste træningsdag den 26. juni, og der startes op igen mandag den 11. august.

Der er planlagt følgende ture i tilfældig rækkefølge:

Hundested sandskulptur og Knud Rasmussens hus

Sejltur på Lyngby, Bagsværd sø

Gåtur Kastellet, Langelinie mm

Dyrehaven med frokostafslutning på Bakken.

**Sundhedsdag lørdag den 6. september kl. 11-14 på Amager,** her opfordrer vi jer også til at komme.

Det vil være en rigtig stor hjælp, når der bliver sendt invitationer ud via Event fra klubmodulet, at der tilkendegives om i deltager eller ej. Tilmeldingen er først gennemført, når der modtages en mail. På den måde undgår i mange rykkere.